OpenLLM-France/wikimedia huggingface dataset:
# Alexandre Jany

Alexandre Jany (francès: Alex Jany) (Tolosa, 5 de gener de 1929 - 7è districte, 18 de juliol de 2001) fou un nedador francès, especialista en estil lliure, que va competir durant les dècades de 1940 i 1950. Era germà de la també nedadora Ginette Jany.
Durant la seva carrera esportiva va prendre part en quatre edicions dels Jocs Olímpics d'Estiu, el 1948 a Londres, el 1952 a Hèlsinki, el 1956 a Melbourne i el 1960 a Roma. En aquestes participacions aconseguí dues medalles de bronze en els 4x200 metres lliures el 1948, fent equip amb Joseph Bernardo, René Cornu i Henri Padou, Jr., i el 1952, fent equip amb Joseph Bernardo, Aldo Eminente i Jean Boiteux. El 1948 també destaca una cinquena posició en la final dels 100 metres lliures i la sisena en la dels 400 metres lliures.
En el seu palmarès també destaquen quatre medalles d'or i dues de plata al Campionat d'Europa de natació de 1947 i 1950, tres medalles d'or als Jocs del Mediterrani de 1951 i més de 25 campionats nacionals. Va millorar 7 rècords del món i 15 d'Europa.
El 1977 fou inclòs a l'International Swimming Hall of Fame.

## Referències

* 1 2 Alexandre Jany a Sports Reference (arxivat)
* ↑ «European Swimming Championships (Men)». [Consulta: 2 agost 2020].
* ↑ «Mediterranean Games - Swimming». [Consulta: 2 agost 2020].
* ↑ «ISHOF.org | ALEX JANY (FRA)» (en anglès). [Consulta: 2 agost 2020].
# Jutta Lau

Jutta Lau (Wustermark, 28 de setembre de 1955) és una remadora alemanya, ja retirada, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on va guanyar la medalla d'or en la prova del quàdruple scull del programa de rem. Formà equip amb Anke Borchmann, Viola Poley, Roswietha Zobelt i Liane Weigelt. Quatre anys més tard, als Jocs de Moscou, revalidà la medalla d'or en la mateixa prova. En aquesta ocasió formà equip amb Sybille Reinhardt, Jutta Ploch, Roswietha Zobelt i Liane Buhr.
En el seu palmarès també destaquen tres medalles d'or al Campionat del món de rem, el 1974, 1975 i 1979. A nivell nacional va guanyar el títol del quàdruple scull de 1975 i 1979.

## Referències

* 1 2 «Olympedia – Jutta Lau». [Consulta: 26 maig 2023].
* ↑ «World Rowing - Jutta LAU» (en anglès). Arxivat de l'original el 2022-11-16. [Consulta: 26 maig 2023].
# József Csermely

József Csermely (Kunhegyes, 3 de gener de 1945) és un remer hongarès, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de plata en la prova del quatre sense timoner del programa de rem. Formà equip amb Antal Melis, György Sarlos i Zoltán Melis. Quatre anys més tard, als Jocs de Múnic, quedà eliminat en sèries en la mateixa prova. En el seu palmarès també destaquen dues medalles de plata al Campionat d'Europa de rem, el 1967 i 1969.

## Referències

* ↑ «Olympedia – József Csermely». [Consulta: 2 maig 2023].
* ↑ GÁBOR, SZABÓ. «Evezés: 1968-ban elindult a stopper, azóta sehol semmi - NSO» (en hongarès), 15-10-2018. [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
# Jörg Siebert

Jörg Siebert (alemany: Georg Jörg Siebert) (Wetzlar, 2 d'abril de 1944) és un remer alemany, ja retirat, que va competir sota bandera de la República Federal Alemanya durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la prova del vuit amb timoner del programa de rem. Junt amb la resta de l'equip va dur la bandera olímpica en la cerimònia inaugural dels Jocs de Munic de 1972.
En el seu palmarès també destaca una medalla d'or al Campionat d'Europa de rem de 1967.

## Referències

* 1 2 «Olympedia – Jörg Siebert». [Consulta: 10 maig 2024].
* ↑ «World Rowing - Joerg SIEBERT» (en anglès). [Consulta: 10 maig 2024].
# Július Toček

Július Toček (Margecany, 29 de setembre de 1939 - Winterthur, 7 d'octubre de 2004) fou un remer eslovac que va competir sota bandera de Txecoslovàquia durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del vuit amb timoner del programa de rem. El 1968 es va exiliar a Suïssa, on va treballar com a especialista en motors marins.

## Referències

* ↑ SOŠV. «Zomrel Július Toček» (en eslovac). [Consulta: 15 agost 2022].
* ↑ «Olympedia – Július Toček». [Consulta: 15 agost 2022].
* ↑ «Július Toček» (en txec). [Consulta: 15 agost 2022].
* ↑ «Odišiel olympijský medailista Július Toček» (en eslovac). [Consulta: 15 agost 2022].
# Karl-Heinz Bußert

Karl-Heinz Bußert (Brandenburg an der Havel, 8 de gener de 1955) és un remer alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on guanyà la medalla d'or en la competició del quàdruple scull del programa de rem. Formà equip amb Wolfgang Guldenpfennig, Rudiger Reiche, Michael Wolfgramm.
En el seu palmarès també destaquen set medalles al Campionat del Món de rem, cinc d'or i dues de plata, sempre en el quàdruple scull, entre el 1974 i 1985. A nivell nacional va guanyar vuit campionats de l'Alemanya de l'Est, sis en el quàdruple scull (1977 a 1980, 1982 i 1983) i dos en el doble scull (1979 i 1984).

## Bibliografia

* Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien (en alemany). Berlin: Schwarzkopf & Schwarzkopf, 2000, p. 55. ISBN 3-89602-348-9.

## Referències

* 1 2 «Olympedia – Karl-Heinz Bußert». [Consulta: 22 agost 2022].
* ↑ «Rudern - Weltmeisterschaften. Doppelvierer - Herren». [Consulta: 21 agost 2022].
# Karl-Heinz Prudöhl

Karl-Heinz Prudöhl (Skarszewy, 3 de desembre de 1944) és un remer alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1976 va prendre part en els Jocs Olímpics d'Estiu de Mont-real, on guanyà la medalla d'or en la prova del vuit amb timoner del programa de rem.
En el seu palmarès també destaquen dues medalles al Campionat del Món de rem, de plata el 1970 en el quatre amb timoner i d'or el 1975 en el vuit amb timoner. També guanyà dues medalles al Campionat d'Europa de rem, de bronze el Klagenfurt 1969 en el quatre sense timoner i d'or el 1973 en el vuit amb timoner. També guanyà cinc campionats nacionals, tres en el vuit amb timoner, un en el quatre amb timoner i un en el quatre sense timoner.

## Referències

* 1 2 «Olympedia – Karl-Heinz Prudöhl». [Consulta: 14 maig 2024].
* ↑ «World Rowing - Karl-Heinz PRUDOEHL» (en anglès). [Consulta: 14 maig 2024].
# Kent Mitchell

Kent Mitchell (Albany, 29 de març de 1939) és un remer estatunidenc, ja retirat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de bronze en la prova del dos amb timoner del programa de rem. Formà equip amb Conn Findlay i Richard Draeger. Quatre anys més tard, als Jocs de Tòquio, guanyà la medalla d'or en la mateixa prova. Formà equip amb Edward Ferry i Conn Findlay. En el seu palmarès també destaquen els campionats nacionals de 1961 i 1962.
Estudià a la Universitat Stanford i a la Universitat de Califòrnia a Berkeley, on es llicencià en dret el 1964. Forma part del Stanford University Hall of Fame i el National Rowing Hall of Fame.

## Referències

* 1 2 «Olympedia – Kent Mitchell». [Consulta: 17 maig 2023].
* ↑ «Kent Mitchell». Stanford University Hall of Fame. Arxivat de l'original el 16 juny 2012. [Consulta: 11 abril 2013].
# Alfred Bates

Alfred Bates (Filadèlfia, 24 d'abril de 1905 - Filadèlfia, 9 de juny de 1999) va ser un atleta estatunidenc, especialista en el salt de llargada, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de bronze en la prova del salt de llargada del programa d'atletisme.
El 1927 i 1928 guanyà el títol de dalt de llargada de l'IC4A i el 1930 i 1931 guanyà el de l'AAU.

## Millors marques

* Salt de llargada. 7,58 m (1928)

## Referències

* 1 2 3 «Al Bates Olympic Results». sports-reference.com. Arxivat de l'original el 17 d'abril 2020. [Consulta: 13 novembre 2018].
* ↑ Alfred Bates a trackfield.brinkster.net
# Kerstin Köppen

Kerstin Köppen (Rathenow, 24 de novembre de 1967), de casada Holtmeyer, és una remadora alemanya, ja retirada, que va competir durant les dècades de 1980 i 1990. Fins a la reunificació alemanya va competir per la República Democràtica Alemanya.
El 1992 va prendre part en els Jocs Olímpics d'Estiu de Barcelona, on va guanyar la medalla d'or en la prova del doble scull del programa de rem. Va formar equip amb Kathrin Boron. Quatre anys més tard, als Jocs d'Atlanta, va guanyar una nova medalla d'or, en aquesta ocasió en la prova del quàdruple scull. Va formar equip amb Katrin Rutschow, Jana Sorgers i Kathrin Boron.
En el seu palmarès també destaquen sis medalles al Campionat del món de rem, cinc d'or i una de plata, entre les edicions de 1990 i 1997.

## Referències

* 1 2 «Olympedia – Kerstin Koppen». [Consulta: 17 agost 2023].
* ↑ «World Rowing - Kerstin KOEPPEN» (en anglès). [Consulta: 17 agost 2023].
# Klaus Jacob

Klaus Jacob (Ústí nad Labem, 20 d'abril de 1943) és un remer alemany, ja retirat, que va competir sota bandera de la República Democràtica Alemanya durant la dècada de 1960.
El 1968 va prendre part en els Jocs Olímpics d'Estiu als Jocs de Ciutat de Mèxic, on guanyà la medalla de plata en la prova del quatre amb timoner del programa de rem. Formà equip amb Peter Kremtz, Manfred Gelpke, Roland Göhler i Dieter Semetzky.
En el seu palmarès també destaquen tres campionats nacionals.

## Referències

* 1 2 «Olympedia – Klaus Jacob». [Consulta: 9 juny 2022].
* ↑ Volker Kluge. Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9, pàg. 179.
# Alfred Bloch

Alfred Bloch (1877 - ?) va ser un futbolista francès que va prendre part en els Jocs Olímpics de París de 1900. A París guanyà la medalla de plata com a membre de la selecció francesa, representada per la Union des sociétés françaises de sports athlétiques.

## Referències

* ↑ «Alfred Bloch Olympic Results». sports-reference.com. Arxivat de l'original el 28 de juliol 2011. [Consulta: 1r octubre 2015].
# Lauri Nevalainen

Lauri Nevalainen (Kotka, 24 de gener de 1927 - Kotka, 31 de juliol de 2005) fou un remer finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del quatre sense timoner del programa de rem. Formà equip amb Veikko Lommi, Oiva Lommi i Kauko Wahlsten, en el que fou la primera medalla olímpica en rem de Finlàndia.
A banda d'aquest gran èxit internacional Wahlsten va guanyar cinc campionats finlandesos entre el 1950 i 1952.

## Referències

* ↑ «Olympedia – Lauri Nevalainen». [Consulta: 5 octubre 2021].
* ↑ «Olympedia – Coxless Fours, Men». [Consulta: 5 octubre 2021].
* ↑ Peltola, Vesa-Matti. Yhtä ja toista Urheilukunniamme puolustajista (en finlandès). Urheilutietäjän joulu, 2004, p. 34.
* ↑ Kultaa, kunniaa, kyyneleitä : suomalainen olympiakirja. [3. osa. [Turku]: Pohjanlahden kustannus, 1980, p. 478–485. ISBN 951-95416-5-9.
# Lorenzo Carboncini

Lorenzo Carboncini (Empoli, 22 de setembre de 1976) és un remer italià, ja retirat, que va competir durant les dècades de 1980 i 1990.
Durant la seva carrera esportiva va prendre part en quatre edicions dels Jocs Olímpics d'Estiu, el 1996, 2000, 2008 i 2012. El millor resultat el va obtenir el 2000, a Sydney, on va guanyar la medalla de plata en la prova del quatre sense timoner. En les altres participacions destaca la quarta posició en el dos amb timoner aconseguida a Londres el 2012.
En el seu palmarès també destaquen onze medalles al Campionat del Món de rem, una d'or, cinc de plata i cinc de bronze, entre les edicions de 1995 i 2011, així com una medalla de plata al Campionat d'Europa de rem de 2010.
El 2000 va rebre l'Orde al Mèrit de la República Italiana.

## Referències

* ↑ «Olympedia – Lorenzo Carboncini». [Consulta: 19 abril 2024].
* ↑ «World Rowing - Lorenzo CARBONCINI» (en anglès). Arxivat de l'original el 2023-03-09. [Consulta: 19 abril 2024].
* ↑ «Ufficiale Ordine al merito della Repubblica Italiana Sig. Lorenzo Carboncini,» (en italià).
# Luis María Lasúrtegui Berridi

Luis María Lasúrtegui Berridi, també conegut com a Luis Mari Lasúrtegui, (Pasaia, País Basc, 28 de març de 1956) és un remador basc, ja retirat, guanyador d'una medalla olímpica.
Va participar, als 24 anys, en els Jocs Olímpics d'Estiu de 1980 realitzats a Moscou (Unió Soviètica), on aconseguí finalitzar quart en la prova masculina de quatre amb timoner i rebé un diploma olímpic. En els Jocs Olímpics d'Estiu de 1984 realitzats a Los Angeles (Estats Units), al costat de Fernando Climent, aconseguí guanyar la medalla de plata en la prova de dos sense timoner. En els Jocs Olímpics d'Estiu de 1988 celebrats a Seül (Corea del Sud) fou eliminat en primera ronda en aquesta última prova.
# Lutz Ulbricht

Lutz Ulbricht (Berlín, 9 de novembre de 1942 - 23 de desembre de 2022) fou un remer alemany que va competir sota bandera de la República Federal Alemanya durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la prova del vuit amb timoner del programa de rem. Junt amb la resta de l'equip va dur la bandera olímpica en la cerimònia inaugural dels Jocs de Munic de 1972. En aquests mateixos Jocs fou setè en la prova del dos amb timoner.
En el seu palmarès també destaquen dues medalles al Campionat del Món de rem, d'or en el vuit amb timoner el 1966 i de bronze el 1970 en el quatre amb timoner. També guanyà una medalla de plata al Campionat d'Europa de rem de 1965.

## Referències

* ↑ «FRGG NEWS ☓ Lutz Ulbricht» (en alemany). [Consulta: 10 maig 2024].
* 1 2 3 «Olympedia – Lutz Ulbricht». [Consulta: 10 maig 2024].
* ↑ «World Rowing - Lutz ULBRICHT» (en anglès). [Consulta: 10 maig 2024].
# Manfred Rulffs

Manfred Rulffs (Kiel, 6 de març de 1935 - Ratzeburg, 15 de gener de 2007) fou un remer alemany que va competir durant la dècada de 1950.
El 1960 va prendre part en els Jocs Olímpics d'Estiu de Roma, on guanyà la medalla d'or en la prova del vuit amb timoner del programa de rem.
En el seu palmarès també destaquen dues medalles d'or al Campionat d'Europa de rem, en el quatre sense timoner el 1958 i en el vuit amb timoner el 1959, així com set campionats nacionals de l'Alemanya Occidental.
Una vegada retirat va treballar com a professor de secundària a Preetz. El 1965, amb l'obertura de l'Acadèmia de rem de Ratzeburg, passà a treballar d'entrenador, primer com a ajudant de Karl Adam, i des del 1968 com a responsable de la selecció alemanya, càrrec que ocupà fins al 1981. El 1959 i 1960 va rebre la Silver Bay Leaf, màxim reconeixement esportiu alemany pels èxits aconseguits.

## Referències

* 1 2 3 4 «Olympedia – Manfred Rulffs». [Consulta: 13 agost 2022].
* ↑ «Rudern - Europameisterschaften (Herren - Vierer o.Stm.)». [Consulta: 13 agost 2022].
* ↑ «Rudern - Europameisterschaften (Herren - Achter)». [Consulta: 13 agost 2022].
# Alfred Klingler

Alfred Klingler (Leipzig, 25 d'octubre de 1912 - valor desconegut) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol. El 1938 fou membre de l'equip alemany que guanyà el primer campionat del món d'hanbdol a onze.
Després de la Segona Guerra Mundial va fer d'entrenador al SF RW Rohrbach.

## Referències

* 1 2 3 «Alfred Klingler Olympic Results». sports-reference.com. Arxivat de l'original el 20 d'agost 2011. [Consulta: 11 desembre 2018].
# Matthew Leanderson

Matthew Leanderson (Seattle, 11 de març de 1931 - Kirkland, 2 de novembre de 2006) fou un remer estatunidenc que va competir durant la dècada de 1950. Va estudiar a la Universitat de Washington.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del quatre amb timoner del programa de rem. Formà equip amb Carl Lovsted, Alvin Ulbrickson, Richard Wahlstrom i Albert Rossi.

## Referències

* 1 2 «Olympedia – Matt Leanderson». [Consulta: 4 octubre 2021].
# Alfred Schmalzer

Alfred Schmalzer (Viena, 28 d'octubre de 1912 - 21 de gener de 1944) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol. El febrer de 1938 fou membre de l'equip austríac que guanyà la medalla de plata en el primer campionat del món d'handbol.
Morí lluitant durant la Segona Guerra Mundial.

## Referències

* ↑ «Alfred Schmalzer Olympic Results». sports-reference.com. Arxivat de l'original el 14 de desembre 2012. [Consulta: 13 desembre 2018].
* ↑ Men Handball 7 I World Championship 1938 Berlin (GER) 05.02-06.02 - 2x15 min. Champion Germany a todor66.com
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
# Paul Costello

Paul Costello (Filadèlfia, 27 de desembre de 1894 - Filadèlfia, 17 d'abril de 1986) fou un remador nord-americà, el primer a guanyar tres medalles olímpiques d'or consecutives en una mateixa prova.

## Biografia

Va néixer el 27 de desembre de 1894 a la ciutat de Filadèlfia, població situada a l'estat de Pennsilvània. Fou cosí del també remador i medallista olímpic Pat Costello. Va morir el 17 d'abril de 1986 a la seva residència de Filadèlfia.

## Carrera esportiva

Va participar, als 25 anys, en els Jocs Olímpics d'Estiu de 1920 realitzats a Anvers (Bèlgica), on aconseguí guanyar la medalla d'or en la prova masculina de doble scull fent parella amb John B. Kelly, Sr.. Aconseguí repetir aquesta medalla fent parella novament amb Kelly en els Jocs Olímpics d'Estiu de 1924 realitzats a París (França). En els Jocs Olímpics d'Estiu de 1928 realitzats a Amsterdam (Països Baixos) tornà a aconseguir guanyar la medalla d'or, si bé en aquesta ocasió al costat de Charles McIlvaine.

## Referències

* 1 2 «Olympedia – Paul Costello». [Consulta: 9 desembre 2023].
# Per Sætersdal

Per Sætersdal (Bergen, 18 de maig de 1964) és un remer noruec, ja retirat, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on fou onzè en la prova del doble scull del programa de rem. Quatre anys més tard, als Jocs de Barcelona, va guanyar la medalla de plata en la prova del quàdruple scull. Formà equip amb Kjetil Undset, Lars Bjønness i Rolf Thorsen.
En el seu palmarès també destaca una medalla de bronze en la prova de scull individual lleuger del Campionat del Món de rem de 1990.

## Referències

* ↑ «Olympedia – Per Sætersdal». [Consulta: 28 abril 2023].
* ↑ «World Rowing - Per SAETERSDAL» (en anglès). [Consulta: 28 abril 2023].
# Peter Funnekötter

Peter Funnekötter (Münster, 11 de juny de 1946) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la prova del quatre sense timoner del programa de rem. Formà equip amb Joachim Ehrig, Franz Held i Wolfgang Plottke.
En el seu palmarès també destaca una medalla de plata al Campionat del Món de rem de 1970 i una de bronze al Campionat d'Europa de rem. A nivell nacional guanyà el campionat de la República Federal Alemanya del vuit amb timoner de 1973.

## Referències

* 1 2 «Olympedia – Peter Funnekötter». [Consulta: 3 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «World Rowing - Peter FUNNEKOETTER» (en anglès). Arxivat de l'original el 2023-05-17. [Consulta: 3 maig 2023].
# Peter Neusel

Peter Neusel (Berlín, 19 de novembre de 1941 - Berlín, 22 de juliol de 2021) fou un remer alemany que va competir durant la dècada de 1960.
El 1964 va prendre part en els Jocs Olímpics d'Estiu als Jocs de Tòquio, on guanyà la medalla d'or en la prova del quatre amb timoner del programa de rem. Formà equip amb Bernhard Britting, Joachim Werner, Egbert Hirschfelder i Juergen Oelke.
En el seu palmarès també destaca una medalla d'or al Campionat del Món de rem de 1962, una d'or i dues de plata al Campionat d'Europa de rem, entre el 1961 i el 1964, i quatre campionats nacionals.

## Referències

* ↑ «Traueranzeigen von Peter Neusel | Tagesspiegel Trauer» (en alemany). [Consulta: 6 juny 2022].
* 1 2 «Olympedia – Peter Neusel». [Consulta: 6 juny 2022].
* ↑ Rudern – Europameisterschaften (Herren – Vierer m.Stm.), Rudern – Weltmeisterschaften – Vierer mit Steuermann – Herren, Rudern – Europameisterschaften (Herren – Achter). sport-komplett.de
# Peter Niehusen

Peter Niehusen (Lübeck, 15 de juliol de 1951) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970. És dels pocs remers que ha aconseguit grans èxits esportius com a remer i com a timoner.
El 1976 va prendre part en els Jocs Olímpics d'Estiu de Mont-real, on guanyà la medalla de bronze en la prova del quatre amb timoner del programa de rem. Formà equip amb Hans-Johann Färber, Ralph Kubail, Siegfried Fricke i Hartmut Wenzel.
En el seu palmarès també destaquen tres medalles al Campionat del Món de rem, d'or el 1966 i de bronze el 1974 i 1975; i una medalla de bronze al Campionat d'Europa de rem de 1965.
Posteriorment va treballar a la indústria del tabac durant una vintena d'anys, sent membre del consell d'administració de Reemtsma Cigarettenfabriken. Més tard va treballar i va viure a Henley-on-Thames, Anglaterra, durant tres anys, i després treballà com a consultor de màrqueting esportiu.

## Referències

* 1 2 «Olympedia – Peter Niehusen». [Consulta: 15 juny 2022].
* ↑ «Rudern - Weltmeisterschaften. Achter - Herren». [Consulta: 16 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 13 juny 2022].
* ↑ «Rudern - Europameisterschaften (Herren - Achter)». [Consulta: 16 juny 2022].
* ↑ «Dr. Peter Niehusen, Präsident» (en alemany). rauchless.com. Rauchless. Arxivat de l'original el 28 February 2009. [Consulta: 5 gener 2018].